CELEX: 62018TN0692
Language: bg
Date: 2018-11-23 00:00:00
Title: Дело T-692/18: Жалба, подадена на 23 ноември 2018 г. — Montanari/SEAE

28.1.2019   
            
            
               BG
            
            
               Официален вестник на Европейския съюз
            
            
               C 35/27
            
         
      Жалба, подадена на 23 ноември 2018 г. — Montanari/SEAE
      (Дело T-692/18)
      (2019/C 35/33)
      Език на производството: френски
      
         Страни
      
      
         Жалбоподател: Marco Montanari (Реджо нел Емилия, Италия) (представители: A. Champetier и S. Rodrigues, avocats)
      
         Ответник: Eвропейска служба за външна дейност
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да приеме жалбата за допустима и основателна,
               
            
                  —
               
               
                  да отмени обжалваното решение за пълен или частичен отказ за достъп на жалбоподателя до съответния документ,
               
            
                  —
               
               
                  да осъди ответника да понесе всички съдебни разноски за производството.
               
            
         Основания и основни доводи
      
      Жалбата е срещу решене от 24 октомври 2018 г. на Европейската служба за външна дейност за отказ на достъп на жалбоподателя до доклад от 29 юли 2017 г. относно медиация, проведена от ръководителя на отдел „Подпомагане на мисиите“
      В подкрепа на жалбата си жалбоподателят излага три основания.
      
                  1.
               
               
                  Първо основание: нарушение на Регламент 1049/2001, член 15, параграф 3 ДФЕС и член 42 от Хартата на основните права на Европейския съюз. По-специално жалбоподателят твърди, че публичният достъп до документите на институциите е правен принцип и че възможността за отказ е изключение. Въпреки това изключенията по член 4 от Регламент 1049/2001, на които се позовава Европейската служба за външна дейност, не могат да обосноват отказ за достъп до документи поради неизпълнение на предвидените в същия член условия.
               
            
                  2.
               
               
                  Второ основание: нарушение на член 296 ДФЕС и на член 41 от Хартата на основните права на Европейския съюз, тъй като обжалваните решения са опорочени поради липса или непълнота на мотивите.
               
            
                  3.
               
               
                  Трето основание: нарушение на принципа на пропорционалност.